Nationale Regëster vun den Uertschaften an de Stroossen
Den nationale Regëster vun den Uertschaften an de Stroossen, offiziell Registre national des localités et des rues, ass déi Referenzlëscht vun den Nimm vun de lëtzebuergeschen Uertschaften a Stroossen am Lëtzebuerger Land. Dee Regëster gouf vum Kadaster a vum Centre informatique de l'État ageriicht, an dës Datebank ass fir déi staatlech Instanzen déi Referenz vun de lëtzebuergeschen Adressen.

D'Gesetz vum 25. Juli 2002 iwwerdréit dem Kadaster d'Zoustännegkeet fir d'Opstellen, d'Verwalten, d'Verbreeden an d'Mise à jour vu sou engem Regëster, deen d'Nimm vun den Uertschaften, de Stroossen an d'Nummere vun de Gebaier enthale muss.

D'Gemenge sinn, nieft e puer staatlechen Instanzen, déi wichtegst Partner fir d'Donnéeën ze liwweren.

Follgend Donnéeë ginn am Regëster gefouert:
 Numm vum Verwaltungsdistrikt
 Numm vum Kanton
 Numm vun der Gemeng
 Numm vun der Uertschaft
 Numm vun der Strooss
 Nummer vum Gebai / Haus
 Postcode vum Gebai (an Zesummenaarbecht mat der Post)

De Regëster ass um Internet ëffentlech zougänglech an duerchsichbar.

Um Spaweck 
 De Regëster op der Websäit vum Kadaster
 de Regëster um Open Data Portal